Diari Oficial de la Generalitat Valenciana


Sumari del DOGV 9499, del 28-12-2022 (2022/12454)

RESOLUCIÓ de 20 de desembre de 2022, de la directora de la Fundació de la Comunitat Valenciana-Regió Europea, de 20 de desembre de 2022, per la qual es convoca el procés d'estabilització previst en les disposicions addicionals sisena i huitena de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, corresponent al lloc de treball d'administratiu/administrativa, segons l'oferta pública d'ocupació 2022 de la FCVRE (Convocatòria 2/2022).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9499

Data del DOGV
:   28-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12375


Data del document
:   20-12-2022

Organisme emissor
:   Fundació Comunitat Valenciana-Regió Europea

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 20 de desembre de 2022, de la directora de la Fundació de la Comunitat Valenciana-Regió Europea, de 20 de desembre de 2022, per la qual es convoca el procés d'estabilització previst en les disposicions addicionals sisena i huitena de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, corresponent al lloc de treball d'administratiu/administrativa, segons l'oferta pública d'ocupació 2022 de la FCVRE (Convocatòria 2/2022). [2022/12652]  
La Fundació Comunitat Valenciana-Regió Europea, d'ara en avant FCVRE, té com a objectiu principal potenciar la participació de la Comunitat Valenciana en les polítiques i accions de la Unió Europea i impulsar-ne el coneixement. En particular, assisteix la Generalitat en l'àmbit de les seues competències en matèria de les polítiques vinculades a polítiques agrícoles; sostenibilitat, energia, medi ambient i aigua; empresa, indústria i competitivitat, investigació, desenvolupament i innovació (R+D+I), infraestructures, transport i logística; ocupació, finançament i fons estructurals, programes acadèmics, turisme, cultura i esport; comunicació i informació; cooperació al desenvolupament; sanitat; educació i joventut; assumptes socials, així com qualssevol altres àrees objecte d'una política europea que siguen d'interès per a la Comunitat Valenciana.  
El Patronat de l'FCVRE, en la seua junta de 4 d'octubre de 2019, va aprovar sol·licitar autorització per a l'oferta pública d'ocupació per estabilització de l'ocupació temporal, per a dos llocs inclosos en la seua relació de llocs de treball, amb un termini per a la seua convocatòria de tres anys. Atés que no s'ha realitzat la citada convocatòria abans de l'entrada en vigor de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, els citats llocs han de ser oferits i convocats en compliment de les disposicions addicionals sisena i setena d'aquesta.  
Per la qual cosa, amb data 8 d'abril de 2022, es va sol·licitar a la Direcció General de Pressupostos autorització per a l'oferta pública d'ocupació de l'FCVRE 2022, per estabilització de l'ocupació temporal, i es va obtindre l'informe favorable amb data 25 de maig de 2022, i es va publicar aquesta en el DOGV de 30 de maig de 2022.  
La present convocatòria es basa en els principis d'igualtat, mèrit, capacitat i publicitat i es resoldrà d'acord amb el barem del concurs de mèrits recollit en l'annex I. El seu objecte és la cobertura amb caràcter permanent del lloc número 21 de l'FCVRE administratiu/administrativa, inclòs en la relació de llocs de treball de l'FCVRE, document que detalla, entre altres conceptes, la localitat en què se situa el lloc, Brussel·les, les seues funcions, així com una dedicació del 62,5 %. (Publicada en el DOGV 9393 de 28/07/22).  
  
Requisits:   
- Títol de batxiller o títol de tècnic superior o certificat de professionalitat de nivell 3.  
- Ser nacional d'un estat membre de la UE o de l'Espai Econòmic Europeu.  
- Ser major de setze anys i no haver superat l'edat de jubilació.  
  
- Anglés B2 i domini del castellà demostrable en el procés selectiu (amb acreditació acadèmica o certificat d'experiència laboral).  
  
  
Mèrits per a concurs:  
- Serveis prestats en la mateixa entitat, en la mateixa categoria professional o equivalent.  
- Serveis prestats en l'Administració de la Generalitat o altres ens del seu sector públic, en la mateixa categoria professional o equivalent.  
  
- Serveis prestats en altres administracions públiques, en la mateixa categoria professional o equivalent.   
- Serveis prestats en el mateix ens, en diferent categoria professional.  
- Titulacions acadèmiques oficials iguals o superiors a l'exigida en la convocatòria.   
- Cursos de formació relacionats amb el lloc.  
- Coneixement del valencià, A2 a C2 segons barem.  
- Coneixement d'altres idiomes de la Unió Europea (especialment francès).   
- Coneixement de l'anglès en nivell superior a l'exigit com a requisit.  
- Superació d'algun exercici en processos selectius derivats d'oferta pública d'ocupació, en la mateixa entitat, en la mateixa categoria professional o equivalent, en els últims quatre anys.  
  
Procés d'estabilització per concurs de mèrits  
  
Fase 1. Recepció de candidatures  
1.1. La present convocatòria es publicarà en el Diari Oficial de la Generalitat (DOGV) i en la pàgina web de l'FCVRE,   
http://www.ue.gva.es   
1.2. Les persones que tinguen els requisits exigits per al lloc podran presentar la seua candidatura en quinze dies hàbils a partir de l'endemà de la publicació de la convocatòria en el DOGV.  
1.3. Les persones aspirants, a més de facilitar un correu electrònic i un telèfon de contacte, hauran d'adjuntar a la seua candidatura la següent documentació i enviar-la al correu electrònic xsoar@tpx.bl indicant en l'assumpte ?REF: ADMINISTRATIU/ADMINISTRATIVA FCVRE?:  
a) curriculum vitae segons el model Europass (la plantilla està disponible en http://europass.cedefop.europa.eu/es/documents/curriculum-vitae/templates-instructions)   
b) autobaremació de mèrits per a concurs, d'acord amb l'annex II;  
  
c) còpies dels títols i acreditació dels requisits i mèrits al·legats;  
  
d) declaració responsable sobre el compliment dels requisits exigits, d'acord amb el model que s'inclou com a annex III.  
  
Fase 2. Comprovació de requisits i publicació de la llista provisional i definitiva d'admesos  
2.1. La fase es desenvoluparà sota la direcció de l'òrgan tècnic de selecció, que es dirigirà a les persones aspirants, a l'adreça del correu electrònic que aquestes hagueren fet constar en la seua candidatura o, excepcionalment, a través del telèfon.  
2.2. En el termini màxim de dos mesos després de la publicació d'aquesta convocatòria, la directora de l'FCVRE dictarà resolució, que es farà pública exclusivament en la citada pàgina web, que inclourà la llista provisional de persones aspirants admeses, així com el motiu de l'exclusió de les persones no admeses.   
2.3. Es concedirà un termini de 10 dies per a al·legacions a la resolució d'admissió, després del qual es publicarà la relació definitiva de persones admeses.  
  
Fase 3. Concurs de mèrits  
3.1. Es realitzarà la baremació provisional dels mèrits al·legats per les persones aspirants admeses al concurs de mèrits, segons el barem establit en l'annex I.  
3.2. Es concedirà un termini de 10 dies per a al·legacions a la baremació provisional dels mèrits al·legats per al concurs de mèrits, així com d'esmena de la documentació acreditativa d'aquests.   
3.3. L'òrgan tècnic de selecció formularà a la directora de l'FCVRE la llista de persones admeses, amb la puntuació obtinguda en el concurs de mèrits, i s'exclourà d'aquesta aquelles de la baremació de les quals es desprenguera que incompleixen algun dels requisits.   
  
Fase 4. Aprovació de la relació de persones que han superat el procés d'estabilització per concurs de mèrits  
4.1. La directora de l'FCVRE aprovarà i farà públic el nom de la persona participant amb la major puntuació en el concurs de mèrits, per a la cobertura definitiva del lloc número 21 de l'FCVRE administratiu/administrativa, que es publicarà en l'esmentada pàgina web i en el DOGV.   
4.2. En cas d'empat, aquest es dirimirà per la major puntuació obtinguda en els diferents apartats del barem del concurs, pel mateix ordre en el qual s'esmenten. Si persisteix l'empat, s'atendrà, en segon lloc, en favor de la persona amb diversitat funcional i, si l'empat es produeix entre aquestes persones, es triarà la que tinga acreditat un major percentatge de discapacitat. Si persisteix l'empat, es dirimirà, en tercer lloc, si l'empat fora entre persones de diferent sexe, en favor del sexe que estiga infrarepresentat en l'FCVRE.  
  
  
5. Òrgan tècnic de selecció  
5.1. Corresponen a l'òrgan tècnic de selecció les funcions relatives a l'execució de la present convocatòria, la baremació de les persones aspirants, així com, en general, l'adopció de les mesures que calguen per al correcte desenvolupament del procés de selecció i adoptaran sobre aquest tema les decisions motivades que estime pertinents.   
  
5.2. L'òrgan tècnic de selecció serà designat per resolució de la Sotssecretaria de Presidència, i estarà format per la cap del Servei de Relacions amb l'Estat, Comunitats Autònomes i Acció Exterior, la cap del Servei de Relacions amb la Unió Europea, una persona designada pel sotssecretari de Presidència, i la tècnica de gestió administrativa i financera de l'FCVRE, que actuarà com a secretària de la Comissió, amb veu, però sense vot.   
5.3 El procediment d'actuació de l'òrgan tècnic de selecció procurarà adaptar-se, en la mesura del possible, al que es disposa en la Llei 40/2015, d'1 d'octubre, del règim jurídic del sector públic, per al funcionament dels òrgans col·legiats.   
  
6. Normes finals  
8. 6.1. No podrà formalitzar-se el contracte de treball amb persona aspirant que, fins i tot havent superat el procediment selectiu, haguera deixat de tindre qualsevol dels requisits exigits en la convocatòria i quedaran sense efecte les actuacions prèvies que amb aquesta s'hagueren realitzat.  
6.2. Els actes generals de comunicació del procediment de selecció es faran públics a través de la pàgina web de l'FCVRE. No obstant això, qualsevol contacte particular que poguera efectuar-se amb les persones aspirants es realitzarà preferentment per correu electrònic, a l'adreça indicada per aquestes, o excepcionalment per telèfon. Per a qualsevol dubte sobre la present convocatòria, es pot dirigir al correu yhpeu@liy.ba  
6.3. Una vegada finalitzat el procediment, es procedirà a la formalització del contracte de treball indefinit (o si ja prestara serveis en l'FCVRE, la novació del seu contracte de treball), i la persona contractada podrà prendre possessió del lloc de treball, produint-se el cessament en el mateix moment de la persona que l'exercira de manera temporal, llevat que es tractara d'una novació de contracte. El contracte de treball es tramitarà, excepte en cas de novació d'aquest, d'acord amb la normativa belga, amb les condicions del II conveni de personal laboral al servei de l'administració autonòmica.  
  
València, 20 de desembre de 2022.- La directora de l'FCVRE: Daría Terrádez Salom.  
  
  
  
ANNEX I  
Barem concurs de mèrits  
  
MÈRITS Puntuació màxima  
 100  
1. Mèrits professionals 60   
Serveis prestats en la mateixa entitat, en la mateixa categoria professional o equivalent 0,32 per mes complet   
Serveis prestats en l'Administració de la Generalitat o altres ens del seu sector públic, en la mateixa categoria professional o equivalent. 0,18 per mes complet   
Serveis prestats en altres administracions públiques, en la mateixa categoria professional o equivalent. 0,11 per mes complet   
Serveis prestats en el mateix ens, en diferent categoria professional. 0,08 per mes complet   
2. Mèrits acadèmics, idiomes i altres no requisit d'accés 40   
a. Titulacions acadèmiques oficials iguals o superiors a l'exigida en la convocatòria (3 punts c/u) 6   
b. Formació: cursos  
- Cursos de formació relacionats amb el lloc (0,05 punts per cada hora) 12   
c. Coneixement del valencià  
- Coneixement Oral o A2: 3 punts  
- Grau Elemental o B1: 6 punts  
- Nivell B2: 9 punts  
- Grau Mitjà o C1: 12 punts  
- Grau Superior o C2: 15 punts 15   
d.1 Coneixement d'altres idiomes comunitaris   
 Francés (i anglés superior al requisit):  
- Nivell B1: 1 punt  
- Nivell B2: 1,5 punts  
- Nivell C1: 2 punts  
- Nivell C2: 2,5 punts 3   
 d.2 Altres idiomes UE  
- Nivell B1: 0,5 punts  
- Nivell B2: 1 punt  
- Nivell C1: 1,5 punts  
- Nivell C2: 2 punts 3   
e. Superació d'algun exercici en processos selectius derivats d'oferta pública d'ocupació, en la mateixa entitat, en la mateixa categoria professional o equivalent, en els últims quatre anys (0,5 punts per exercici superat). 1   
  
  
  
  
ANNEX II  
Autobaremació  
  
CONCURS DE MÈRITS   
(màxim 100 punts) Màxim Autobaremació  
1. Mèrits professionals 60   
Serveis prestats en la mateixa entitat, en la mateixa categoria professional o equivalent (0,32 punts/mes).   
Serveis prestats en l'Administració de la Generalitat o altres ens del seu sector públic, en la mateixa categoria professional o equivalent (0,18 punts/mes).   
Serveis prestats en altres administracions públiques, en la mateixa categoria professional o equivalent (0,11 punts/mes).   
Serveis prestats en el mateix ens, en diferent categoria professional (0,08 punts/mes).   
   
2. Mèrits acadèmics, idiomes i altres no requisit d'accés 40   
a) Titulacions acadèmiques oficials iguals o superiors a l'exigida en la convocatòria (3 punts c/u) 6   
b) Formació: cursos  
- Cursos de formació relacionats amb el lloc (0,05 punts per cada hora) 12   
c) Coneixement del valencià:  
- Coneixement Oral o A2: 3 punts  
- Grau Elemental o B1: 6 punts  
- Nivell B2: 9 punts  
- Grau Mitjà o C1: 12 punts  
- Grau Superior o C2: 15 punts 15   
d.1 Coneixement d'altres idiomes comunitaris.   
  
 Francés (i anglés superior al requisit):  
- Nivell B1: 1 punt  
- Nivell B2: 1,5 punts  
- Nivell C1: 2 punts  
- Nivell C2: 2,5 punts 3   
 d.2 Altres idiomes UE:  
- Nivell B1: 0,5 punts  
- Nivell B2: 1 punt  
- Nivell C1: 1,5 punts  
- Nivell C2: 2 punts 3  
   
e) Superació d'algun exercici en processos selectius derivats d'oferta pública d'ocupació, en la mateixa entitat, en la mateixa categoria professional o equivalent, en els últims quatre anys (0,5 punts per exercici superat). 1   
  
AUTOBAREMACIÓ  
   
TOTAL   
  
  
  
  
ANNEX III  
Declaració responsable  
  
La persona aspirant, sotasignada, - amb document identificatiu (passaport o DNI) núm. ?, manifesta que:  
  
a) es troba en possessió dels requisits exigits en la present convocatòria;  
b) els mèrits que al·lega són verídics i exactes;  
c) no es troba inhabilitada o en situació equivalent ni ha sigut sotmesa a sanció disciplinària procedent que impedisca l'accés a l'ocupació pública per a exercir funcions similars.  
d) no ha sigut separada del servei de qualsevol de les administracions públiques o òrgans constitucionals o estatutaris;  
e) sent nacional d'un estat diferent de l'espanyol, no es troba inhabilitada o en situació equivalent ni ha sigut sotmesa a sanció disciplinària equivalent en aquell.   
El que així declara i signa sota la seua responsabilitat, sense perjudici de les responsabilitats que pogueren incumbir-li en cas de falsedat d'algun dels seus termes o per alteració o manipulació de la documentació presentada.  
  
 ?, - de - de 2022